Preistoria

La preistoria la xe el periodo che va da quando che xe conparsi i primi òmeni (specie Homo sapiens sapiens), doxentomila ani fa in Africa, fin a quando che l'omo el ga inventà la scritura, torno al 3500 vanti Cristo. A partir da sta data se preferise invese parlar de storia: questo parché de la preistoria a podemo verghe solo che testimonianse indirete (i fòssili), mentre da quando che existe la scritura a gavemo un mucio de documenti che i ne parmete de ricostruir i avegnimenti del pasà in maniera tanto pi precixa e detajà.